钦定古今图书集成/明伦汇编/氏族典/第423卷 > 《廖用贤尚友录》 > 阮籍
## 钦定古今图书集成/明伦汇编/氏族典/第423卷 > 《廖用贤尚友录》 > 阮籍

按《晋书阮籍传》，“籍字嗣宗，陈留尉氏人。父瑀，魏丞相
掾。籍容貌瓌杰，志气宏放，任性不羁。宣帝为太傅，命
为从事中郎。高贵乡公即位，封关内侯，徙散骑常侍。
魏晋之际，天下多故，籍遂酣饮为常。文帝辅政，引为
大将军从事中郎。籍闻步兵厨营人善酿，乃求为步
兵校尉。性至孝，母终，举声一号，吐血数升，能为青白”
眼。嵇喜来吊，籍作《白眼》。喜弟康赍酒挟琴造焉，乃见
青眼。邻家少妇有美色，当垆沽酒，籍诣饮，醉，便卧其
侧。时率意独驾，不由径路，车迹所穷，辄恸哭而反。景
元四年卒。